Лагойскі сельсавет

Лаго́йскі сельсавет — адміністрацыйна-тэрытарыяльная адзінка ў складзе Лагойскага раёна Мінскай вобласці. Адміністрацыйны цэнтр — горад Лагойск (не ўваходзіць у склад).

 Геаграфія 
Лагойскі сельсавет знаходзіцца ў цэнтральнай частцы Лагойскага раёна ў радыусе 15 км вакол горада Лагойск. Мяжуе з Гайненскім, Астрошыцкім, Швабскім сельсаветамі Лагойскага раёна, а таксама са Смалявіцкім раёнам.

Да 2009 года агульная плошча сельсавета складала 4113 га, з іх землі РДУП «Беларуснафта-Мінскаблнафтапрадукт» філіял СК «Лагойскі» — 3329 га, землі сельсавета — 784 га.

 Гісторыя 
Утвораны 20 жніўня 1924 года ў складзе Лагойскага раёна Мінскай акругі БССР. Цэнтр — мястэчка Лагойск. 24 верасня 1926 года скасаваны ў сувязі з утварэннем Лагойскага местачковага Савета.

26 снежня 1995 года ўтвораны зноў у складзе Лагойскага раёна Мінскай вобласці Беларусі з населеных пунктаў, якія знаходзіліся ў адміністрацыйным падпарадкаванні Лагойскага пассавета. Цэнтр — гарадскі пасёлак Лагойск. 3 чэрвеня 1998 года Лагойск атрымаў статус горада раённага падпарадкавання. 12 верасня 2007 года скасавана вёска Луцаўшчына (далучана да Лагойска)Перечень наименований географических объектов, прекративших своё существование за 1997—2008 гг. . 17 ліпеня 2009 года на тэрыторыі сельсавета ўтвораны пасёлак ЛагожаскРешение Логойского районного Совета депутатов от 17 июля 2009 г. № 188 Об образовании территориальной единицы . 30 кастрычніка 2009 года да сельсавета далучана тэрыторыя скасаванага Знаменкаўскага сельсавета (13 населеных пунктаў: Аўгустова, Гаішча, Жалудоўшчына, Загор’е, Замасточча, Знаменка, Карцоўшчына, Косіна, Мачужычы, Пархава, Свідна, Сілічы, Чарняхоўскі)Решение Минского областного Совета депутатов от 30 октября 2009 г. № 219 Об изменении административно-территориального устройства Минской области .

 Склад 
Да ўзбуйнення сельсавета 30 кастрычніка 2009 года на тэрыторыі сельскага савета было размешчана 11 населеных пунктаў: Верагі, Гасцілавічы, Заазер’е, Зялёны Луг, Міхалова, Ніўкі, Панізоўе, Рудня, Слагавішча, Церхавічы, Чорны Лес — у якіх пражывалі 1298 чалавек, а таксама пасёлак Лагожаск, які знаходзіўся ў стадыі будаўніцтва. Пасля ўзбуйнення ў склад сельсавета ўваходзяць 25 населеных пунктаў.

 Насельніцтва 
Насельніцтва сельсавета паводле перапісу 2009 года (12 населеных пунктаў, без Лагойска) — 1256 чалавекКолькасць насельніцтва населеных пунктаў Мінскай вобласці Беларусі паводле перапісу 2009 года, з іх 94,4 % — беларусы, 3,4 % — рускія, 1,4 % — украінцыЭтнічны склад насельніцтва сельсаветаў Беларусі паводле перапісу 2009 года; паводле перапісу 2019 года (25 населеных пунктаў) — 2752 чалавекіКолькасць насельніцтва населеных пунктаў Мінскай вобласці Беларусі паводле перапісу 2019 года.

 Арганізацыі 
На тэрыторыі сельсавета размешчаны наступныя арганізацыі:

 РДУП «Беларуснафта-Мінскаблнафтапрадукт» філіял СК «Лагойскі» (аг. Гасцілавічы)
 ООО «Паркерпласт» (вытворчасць вырабаў з пластмасы), размешчаны ў в. Заазер’е
 ООО «Вега» (закуп грыбоў, ягад), размешчаны ў в. Верагі.

 Сацыяльная-культурная інфраструктура 

 Установы адукацыі і дашкольныя ўстановы 
 ДУА «Гасцілавіцкая сярэдняя агульнаадукацыйная школа»
 ДУА «Косінская сярэдняя агульнаадукацыйная школа»
 ДУА «Гасцілавіцкі дзіцячы сад»
 ДУА «Косінскі дзіцячы сад»
 ДУА «Аўгустоўскі дзіцячы сад»

 Установы культуры 
 Гасцілавіцкі цэнтр культуры і досугу
 Косінскі сельскі дом культуры
 Бібліятэка аг. Гасцілавічы

 Установы аховы здароўя 
 Аўгустоўская амбулаторыя
 Косінскі ФАП

 Аддзяленні сувязі 
 Аддзяленне сувязі аг. Гасцілавічы
 Аддзяленне сувязі аг. Косіна

 Гандаль 
Крамы ў аг. Гасцілавічы, аг. Заазер’е, аг. Слагавішча.

 Транспарт 
Транспартнае абслугоўванне ажыццяўляецца ДУП «Аўтапарк № 12».

 Турызм 
 Сельская сядзіба «Лалуа», в. Панізоўе
 Гарналыжны комплекс «Лагойск» каля в. Верагі

 Літаратура 
 Административно-территориальное устройство БССР: справочник: в 2 т. / А. И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.
 Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

 Спасылкі 
 Фота. Былыя будынкі сельсаветаў Лагойскага раёна


Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1926 годзе
Катэгорыя:Сельсаветы Беларусі, утвораныя ў 1995 годзе